钦定古今图书集成/明伦汇编/氏族典/第462卷 > 《廖用贤尚友录》 > 顾德辉
## 钦定古今图书集成/明伦汇编/氏族典/第462卷 > 《廖用贤尚友录》 > 顾德辉

按《明外史顾德辉传》：“德辉字仲瑛，昆山人。世素封，轻
财结客，豪宕自喜。年三十，始折节读书，才情妙丽。尝
举茂才，授会稽教谕，辟行省属官，皆不就。张士诚据
吴，欲强以官去，隐于嘉兴之合溪。寻以子元臣为元
水军副都万户，封德辉武略将军，飞骑尉、钱塘县男。
母丧归，士诚再辟之，遂断发庐墓，自号金粟道人。及”
吴平，父子并徙濠梁。洪武二年卒。